AQSh prezidentligiga nomzodlardan biri Donald Tramp NBC telekanali efirida o‘zining biznesdagi faoliyati qanday boshlanganini gapirib berdi. Yaqinda u Nyu-Hempshir shtatiga yo‘l olib, u yerda saylovchilar bilan bir soatlik uchrashuv o‘tkazdi. Ko‘plab savollar qatorida uning biznesga kirib kelishi masalasi ham ishtirokchilarni qiziqtirdi. Trampning so‘zlariga qaraganda, u o‘zining otasidan “bir million dollarlik kichikroq kredit” shaklidagi “uncha katta bo‘lmagan yordam” olgan. U otasiga bu pullarni foizlari bilan qaytarganini aytdi.